**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „turto perdavimo patikėjimo teise“ PROJEKTO**

**1. Sprendimo projekto esmė, tikslai ir uždaviniai** – perduoti UAB „Senasis turgus“ dalį automobilių aikštelių, esančių Toleikių k., Klaipėdos raj. savivaldybėje valdyti, naudotis ir disponuoti pagal turto patikėjimo sutartį.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės taryba 2012 m. lapkričio 29 d. sprendimu Nr. T2-310 perėmė iš Klaipėdos miesto savivaldybės įmonės „Senasis turgus“ patikėjimo teise valdomų aikštelių dalį, esančių prie Lėbartų kapinių, nes įmonė buvo pertvarkoma į uždarąją akcinę bendrovę. 2013 m. sausio 4 d. buvo įregistruota UAB „Senasis tugus“.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 11 straipsnio 3 dalis reglamentuoja, kad kitiems juridiniams asmenims savivaldybės turtas patikėjimo teise gali būti perduodamas pagal turto patikėjimo sutartį savivaldybių funkcijoms įgyvendinti ir tik tais atvejais, kai jie pagal įstatymus gali atlikti savivaldybių funkcijas. Sprendimą dėl turto perdavimo patikėjimo teise kitiems juridiniams asmenims priima savivaldybės taryba. Viena iš savivaldybių savarankiškųjų funkcijų yra savivaldybių vietinės reikšmės kelių ir gatvių priežiūra, taisymas, tiesimas ir saugaus eismo organizavimas. Pagal UAB „Senasis turgus“ įstatus bendrovės vykdoma veikla: paslaugų teikimas, prekybinės įrangos nuoma, didmeninė ir mažmeninė prekyba, turgaus prekybos administravimas, gamyba, tarpininkavimas, nekilnojamojo turto operacijos, sandėliavimas ir transportui būdingų paslaugų veikla.

Siūloma Klaipėdos miesto savivaldybės tarybai priimti sprendimą perduoti 10 metų UAB „Senasis turgus“ Klaipėdos miesto savivaldybei nuosavybės teise priklausantį turtą automobilių stovėjimo aikštelės, esančias Toleikių k., Klaipėdos raj. valdyti, naudoti ir disponuoti patikėjimo teise pagal turto patikėjimo sutartį savivaldos funkcijoms vykdyti.

**3. Kokių rezultatų laukiama.** Aikštelių dalis perdavus bendrovei bus užtikrintas viešųjų paslaugų teikimas.

**4. Sprendimo projekto rengimo metu gauti specialistų vertinimai.**

Neigiamų specialistų vertinimų negauta.

**5. Išlaidų sąmatos, skaičiavimai, reikalingi pagrindimai ir paaiškinimai.** Nėra.

**6. Lėšų poreikis sprendimo įgyvendinimui.** Sprendimui įgyvendinti lėšų nereikia.

**7. Galimos teigiamos ar neigiamos sprendimo priėmimo pasekmės.** Teigiamos sprendimo priėmimo pasekmės – aikštelės prie Lėbartų kapinių bus tinkamai eksploatuojamos ir užtikrintas savivaldybės funkcijų vykdymas. Neigiamos pasekmės – nėra.

Skyriaus vedėja Genovaitė Paulikienė